Sébastien Mamerot

Sébastien Mamerot (* medzi cca 1418 a 1440, Soissons, Francúzske kráľovstvo† cca 1490) bol francúzsky duchovný, učenec, prozaik a prekladateľ.

 Životopis 
Mamerot pôvodne zo Soissons slúžil ako duchovný a tajomník Louisa de Lavala, guvernéra Dauphiné (14481458), Champagne (14651472) a Touraine (14831484), chránenca a poradcu kráľa Ľudovíta XI.

V roku 1460 sa stal kaplánom. Od júla 1472 do augusta 1478 bol kanonikom a kantorom v Kolegiátnom kostole Saint-Étienne v Troyes.

V roku 1466 napísal Romuléon, založený na preklade pôvodného diela Romuleon, dielo na objednávku Louisa de Laval.

V roku 1472 požiadal Louis de Laval svojho duchovného a tajomníka Mamerota, aby napísal kroniku križiackych výprav. Toto dielo s názvom Passages d'outremer bolo zbierkou rôznych príbehov, od legendárneho dobytia Jeruzalema Karolom Veľkým po bitku pri Nicopolise v roku 1396 a obliehanie Konštantínopolu (1394 – 1402). Neskôr bol na začiatok rukopisu pridaný ďalší text, francúzsky preklad listu sultána Bayezida II. kráľovi Karolovi VIII., ktorý bol odoslaný z Konštantínopolu 4. júla 1488.

V roku 1488 na základe vlastných dojmov z cesty do Levanty zostavil Compendieuse Description de la Terre de Promision.

 Dielo 

 Cronicques martiniennes (1458), preklad a rozšírenie univerzálnej kroniky Martina Opavského napísanej v roku 1277, ktorá predstavuje dejiny pápežov a cisárov.
 Histoire des neuf preus et des neuf preues (1460), pokračovanie Neuf Preux.
 Romuléon (1466), preklad do francúzštiny latinského Romuleon od Benvenuta Rambaldi da Imola, zbierka príbehov o dejinách Ríma.
 Les trois grands (pred 1472), humanistický traktát porovnávajúci troch „veľkých“, Alexandra, Pompeia a Karola Veľkého.
 L'ordre des règnes et régnons de France (19. apríla 1474), zoznam francúzskych kráľov a kráľovien.
 Passages faiz oultre mer par les François contre les Turcqs et autres Sarrazins et Mores oultre marins (Zámorské ťaženia Francúzov proti Turkom, Saracénom a Maurom), zvyčajne známe ako Passages d'outremer (okolo 14741475), ilustrovaný rukopis, ktorý obsahuje 66 miniatúr, iluminoval ho Jean Colombe.
 Compendieuse description de la terre de promision (Stručný opis zasľúbenej zeme) (1488), napísaný v nadväznosti na výsledky autorovho putovania do Svätej zeme.

 Referencie 

 Zdroj 

Kategória:Úmrtia v 1490
Kategória:Narodenia v 15. storočí
Kategória:Osobnosti zo Soissons
Kategória:Francúzski rímskokatolícki kňazi
Kategória:Francúzski prekladatelia
Kategória:Francúzski spisovatelia
Kategória:Kronikári